**iartă-mă ziuă de ieri**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

așteaptă-mă ziuă de ieri

umbra ta o mai zăresc pe alei, pe un pisc,

pustnicul de azi se regăsește doar în

singurătatea propriului abis

uită-mă ziuă de ieri

oricum mă-nvârt haotic pe o roată de lut

dacă azi sunt vântul tomnatec pe creastă

mâine voi fi adierea unui ultim salut

iartă-mă ziuă de ieri

nu ți-am dat poate atât cât aș fi vrut

dar în mine vuiesc toți salcâmii din vară

și astăzi mi-e foarte demult